ddrg/super_eurlex huggingface dataset:
RIALACHÁN CUR CHUN FEIDHME (AE) 2023/247 ÓN gCOIMISIÚN

an 1 Feabhra 2023

lena bhformheastar leasú nach mion ar shonraíocht le haghaidh ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint, is é sin (“Estepa” (STFC))

TÁ AN COIMISIÚN EORPACH,

Ag féachaint don Chonradh ar Fheidhmiú an Aontais Eorpaigh,

Ag féachaint do Rialachán (AE) Uimh. 1151/2012 ó Pharlaimint na hEorpa agus ón gComhairle an 21 Samhain 2012 maidir le scéimeanna cáilíochta do tháirgí talmhaíochta agus do bhia-earraí (1), agus go háirithe Airteagal 52(2) de,

De bharr an mhéid seo a leanas:

(1) De bhun na chéad fhomhíre d’Airteagal 53(1) de Rialachán (AE) Uimh. 1151/2012, tá scrúdú déanta ag an gCoimisiún ar iarratas na Spáinne ar leasuithe a fhormheas ar shonraíocht an tsonrúcháin tionscnaimh faoi chosaint “Estepa” atá cláraithe faoi Rialachán (AE) Uimh. 900/2010 ón gCoimisiún (2), arna leasú le Rialachán Cur Chun Feidhme (AE) 2017/597 ón gCoimisiún (3).

(2) Ós rud é gur leasú nach mion atá sa leasú i gceist de réir bhrí Airteagal 53(2) de Rialachán (AE) Uimh. 1151/2012, d’fhoilsigh an Coimisiún an t-iarratas ar leasú in Iris Oifigiúil an Aontais Eorpaigh (4) mar a cheanglaítear le hAirteagal 50(2)(a) den Rialachán sin.

(3) Ós rud é nach bhfuair an Coimisiún aon ráiteas freasúra faoi Airteagal 51 de Rialachán (AE) Uimh. 1151/2012, ba cheart an leasú ar an tsonraíocht a fhormheas,

TAR ÉIS AN RIALACHÁN SEO A GHLACADH:

Airteagal 1 Tá na leasuithe ar an tsonraíocht a foilsíodh in Iris Oifigiúil an Aontais Eorpaigh maidir leis an ainm “Estepa” (STFC) formheasta anois.

Airteagal 2 Tiocfaidh an Rialachán seo i bhfeidhm an fichiú lá tar éis lá a fhoilsithe in Iris Oifigiúil an Aontais Eorpaigh.

Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, an 1 Feabhra 2023. Thar ceann an Choimisiúin, Ar son an Uachtaráin, Janusz WOJCIECHOWSKI Comhalta den Choimisiún

(1) IO L 343, 14.12.2012, lch. 1.

(2) Rialachán (AE) Uimh. 900/2010 ón gCoimisiún an 8 Deireadh Fómhair 2010 lena gcláraítear ainm sa chlár um shonrúcháin tionscnaimh faoi chosaint agus um thásca geografacha faoi chosaint [Estepa (STFC)] (IO L 266, 9.10.2010, lch. 52).

(3) Rialachán Cur Chun Feidhme (AE) 2017/597 ón gCoimisiún an 15 Márta 2017 lena bhformheastar leasú nach mion ar shonraíocht ainm a iontráladh sa chlár um shonrúcháin tionscnaimh faoi chosaint agus um thásca geografacha faoi chosaint [Estepa (STFC)] (IO L 81, 28.3.2017, lch. 15).

(4) IO C 397, 17.10.2022, lch. 39.
(4)

Chinn an Chúirt Ghinearálta go ndearna an Coimisiún earráid dlí agus earráid fhollasach mheasúnúcháin trí teorannú treallach a dhéanamh ar raon feidhme a imscrúdaithe maidir leis an díobháil a rinneadh do thionscal an Aontais i gcás muilleoirí ríse Indica meilte nó leathmheilte a próiseáladh ó rís gan scilligeadh a fásadh nó a baineadh san Aontas Eorpach agus i gcás na muilleoirí sin amháin. Dá bhrí sin, leis an sainmhíniú mícheart ar tháirgeoirí an Aontais cuireadh an anailís ar dheacrachtaí tromchúiseacha a bheith ann ó bhail ó tharla gur eisiaigh an Coimisiún cuid de na táirgeoirí ón measúnú ar dhíobháil.
Airteagal 5

Sampla staidrimh randamach a roghnú

Roghnófar na haonaid íseal-luacha ar bhonn eatramh roghnóireachta a ríomhtar de réir an chaiteachais de chuid sraith íseal-luach tar éis sraith ardluach uileghabhálacha a chinneadh. Déanfar na haonaid ardluacha go léir os cionn an eatraimh iniúchóireachta a iniúchadh, faoi réir eisceachtaí dá bhforáiltear in Airteagal 3(6), an chéad fhomhír, pointí (a) agus (b), agus an tríú fomhír.

3. I gcás ina n-úsáideann an t-údarás iniúchóireachta SRS, roghnóidh sé sampla ag úsáid roghnú dóchúlachta comhionainne, agus sraith uileghabhálach á húsáid go roghnach.

4. Le hIarscríbhinní I agus II leagtar amach paraiméadair shamplála agus foirmlí chun méid an tsampla a ríomh i gcomhair na modhanna dá dtagraítear i mír 1, pointí (a) agus (b), seachas i gcás ina gcuirtear i bhfeidhm an méid sampla teoranta dá dtagraítear i mír 7. Féadfar na foirmlí sin a úsáid le dearaí éagsúla samplála lena gcumhdaítear srathú nó sampláil iltréimhseach nó teaglaim den dá cheann.

6. I gcás sampláil iltréimhseach, déanfaidh an t-údarás iniúchóireachta ceann de na cuir chuige seo a leanas a chur i bhfeidhm chun méid an tsampla a athríomh chun na paraiméadair shamplála nuashonraithe a choigeartú:

(a) athríomh caighdeánach ar mhéid an tsampla;

(b) athríomh uilíoch ar mhéid an tsampla.

I gcás ina n-úsáideann an t-údarás iniúchóireachta cur chuige an athríomha caighdeánaigh ar mhéid an tsampla dá dtagraítear i bpointe (a), déanfar méid an tsampla le haghaidh clárthréimhse nó clárthréimhsí ina dhiaidh sin a athríomh agus na méideanna sampla ó chlárthréimhsí roimhe sin den bhliain chuntasaíochta á gcoinneáil ag an am céanna.

I gcás ina n-úsáideann an t-údarás iniúchóireachta cur chuige an athríomha uilíoch ar mhéid an tsampla dá dtagraítear i bpointe (b), déanfar athríomh ar mhéid iomlán an tsampla agus ar mhéid an tsampla in aghaidh clárthréimhse araon.
“(14)

A mhéid is féidir le hiompar is inchurtha i leith duine nádúrtha damáiste nó bagairt a dhéanamh do leasanna airgeadais an Aontais, ba cheart do dhaoine dlítheanacha a bheith faoi dhliteanas i leith na gcionta coiriúla, mar a shainmhínítear sa Treoir seo iad, arna ndéanamh thar a gceann.”,
cuirtear an tAirteagal seo a leanas isteach:

“Airteagal 18a

Meastóireacht

Mar chuid den chéad mheastóireacht eile ar chur chun feidhme na Treorach seo i gcomhthéacs na meastóireachta dá dtagraítear in Airteagal 17a de Threoir 89/391/CEE, déanfaidh an Coimisiún meastóireacht freisin ar an ngá atá leis an teorainnluach do dheannach silice criostalta inanálaithe a mhodhnú. Molfaidh an Coimisiún, i gcás inarb iomchuí, na leasuithe agus na modhnuithe is gá a bhaineann leis an tsubstaint sin.

Tráth nach déanaí ná sa chéad ráithe de 2019, déanfaidh an Coimisiún measúnú, agus na forbairtí is déanaí ar an eolas eolaíoch á gcur san áireamh aige, ar an rogha leasú a dhéanamh ar raon feidhme na Treorach seo chun substaintí atá tocsaineach don atáirgeadh a áireamh. Ar an mbonn sin, déanfaidh an Coimisiún, i gcás inarb iomchuí, agus tar éis dul i gcomhairle leis an mbainistíocht agus leis an lucht saothair, togra reachtach a thíolacadh.”;
“2. Go háirithe, gan dochar do bhearta a fhéadfar a ghlacadh maidir le gnóthais a ainmnítear mar ghnóthais a bhfuil cumhacht shuntasach sa mhargadh acu i gcomhréir le hAirteagal 68, beidh údaráis rialála náisiúnta nó údaráis inniúla eile, i gcás phointe (b) agus phointe (c) den fhomhír seo, in ann na nithe seo a leanas a fhorchur: ...”,
“2.

I gcás inar eintitis réitigh níos mó ná GS-II amháin a bhaineann leis an GS-II céanna, déanfaidh na húdaráis réitigh dá dtagraítear i mír 1 cur i bhfeidhm Airteagal 72e de Rialachán (AE) Uimh. 575/2013 a phlé agus a chomhaontú, i gcás ina bhfuil sin iomchuí agus comhsheasmhach le straitéis réitigh G-SII, agus aon choigeartú a dhéanfar chun an difríocht idir suim na méideanna dá dtagraítear i bpointe (a) d’Airteagal 45d(4) agus in Airteagal 12 de Rialachán (AE) Uimh. 575/2013 maidir le heintitis réitigh aonair agus suim na méideanna dá dtagraítear i bpointe (b) d’Airteagal 45d(4) agus in Airteagal 12 de Rialachán (AE) Uimh. 575/2013, an difríocht sin a íoslaghdú nó a dhíothú. Féadfar coigeartú den chineál sin a chur i bhfeidhm faoi réir an mhéid seo a leanas: (a) féadfar an coigeartú a chur i bhfeidhm i dtaca leis na difríochtaí i ríomh méideanna neamhchosanta riosca iomlána idir na Ballstáit ábhartha trí leibhéal an cheanglais a choigeartú; (b) ní chuirfear an coigeartú i bhfeidhm chun difríochtaí a eascraíonn ó neamhchosaintí idir grúpaí réitigh a dhíothú. Ní bheidh suim na méideanna dá dtagraítear i bpointe (a) d’Airteagal 45d(4) den Treoir seo agus in Airteagal 12 de Rialachán (AE) Uimh. 575/2013 maidir le heintitis réitigh aonair níos lú ná suim na méideanna dá dtagraítear i bpointe (b) d’Airteagal 45d(4) den Treoir seo agus in Airteagal 12 de Rialachán (AE) Uimh. 575/2013.”;
(3)

Sa teachtaireacht uaidh an 31 Bealtaine 2017 dar teideal Europe on the Move: an agenda for a socially fair transition towards clean, competitive and connected mobility for all (“An Eoraip ag Bogadh: clár oibre le haghaidh ascnamh atá cothrom go sóisialta i dtreo na soghluaisteachta glaine iomaíche nasctha do chách”), cuireann an Coimisiún in iúl go bhfuil tairbhí iomadúla le baint ag saoránaigh, ag Ballstáit agus ag tionscail na hEorpa as méadú ar tháirgeadh agus ar úsáid feithiclí glana, as bonneagar breoslaí malartacha agus as seirbhísí nua soghluaisteachta a bhaineann leas as an digitiú agus as an uathoibriú san Aontas. Ar na tairbhí sin tá réitigh shoghluaisteachta níos sábháilte agus rianúla agus laghdú an nochta d'astaíochtaí truailleán díobhálacha. Ina theannta sin, mar a luadh in aitheasc ar Staid an Aontais an 13 Meán Fómhair 2017, is é ceann de na príomhchuspóirí don Aontas a bheith ar thús cadhnaíochta ar leibhéal domhanda i réimse an dícharbónaithe.
(33)

Ina theachtaireacht an 19 Márta 2014 maidir leis an Tionscnamh Eorpach ó na Saoránaigh “Water and sanitation are a human right! Water is a public good, not a commodity!” [Tá an ceart ag cách ar uisce agus ar shláintíocht! Tá uisce ann ar mhaithe leis an phobal, ní haon tráchtearra é!], d’iarr an Coimisiún ar na Ballstáit a áirithiú go bhfuil rochtain ag gach saoránach ar sholáthar íosta uisce, i gcomhréir le moltaí EDS. Thug sé gealltanas freisin leanúint “to improve access to safe drinking water […] for the whole population through environmental policies” [d’fheabhas a chur ar an rochtain ar uisce óil sábháilte […] don daonra ar fad trí bheartais comhshaoil]. Tá sé sin i gcomhréir le SFI 6 agus leis an sprioc ghaolmhar chun “achieve universal and equitable access to safe and affordable drinking water for all” [rochtain uilíoch chothrom ar uisce óil sábháilte atá ar phraghas réasúnta a bhaint amach do chách]. Chun aghaidh a thabhairt ar na gnéithe sin den rochtain ar uisce a bhaineann le cáilíocht agus infhaighteacht agus mar chuid den fhreagra a tugadh ar thionscnamh Right2Water, agus chun rannchuidiú le cur chun feidhme Phrionsabal 20 de Cholún Eorpach na gCeart Sóisialta ina luaitear “everyone has the right to access essential services of good quality, including water” [go bhfuil ag cách an ceart chun rochtain a fháil ar sheirbhísí riachtanacha ar ardchaighdeán, lena n-áirítear an t-uisce], ba cheart do na Ballstáit dul i ngleic le saincheist na rochtana ar uisce ar an leibhéal náisiúnta ach discréid áirithe a bheith acu, mar sin féin, maidir leis na bearta sonracha a bheidh le cur chun feidhme. Ba cheart sin a dhéanamh trí bhíthin gníomhaíochtaí darb aidhm an rochtain ar uisce atá beartaithe lena thomhailt ag an duine a fheabhsú do chách, go háirithe trí threalamh a shuiteáil i spásanna poiblí lasmuigh agus laistigh nuair is indéanta go teicniúil, agus trí bhíthin gníomhaíochtaí darb aidhm úsáid an uisce buacaire a chur chun cinn, trína chur chun cinn, mar shampla, go gcuirfí ar fáil saor in aisce i riaracháin phoiblí agus i bhfoirgnimh phoiblí uisce atá beartaithe lena thomhailt ag an duine, nó go gcuirfí ar fáil é saor in aisce nó ar tháille íseal do chustaiméirí i mbialanna, ceaintíní agus aonaid seirbhíse lónadóireachta.
(1)

I gcomhréir le Treoir 2006/112/CE ón gComhairle (3), tá díolmhú ó cháin bhreisluacha (CBL) le tabhairt ag na Ballstáit ar an allmhairiú earraí ag an Aontas Eorpach, ag an gComhphobal Eorpach do Fhuinneamh Adamhach, ag an mBanc Ceannais Eorpach nó ag an mBanc Eorpach Infheistíochta nó ag na comhlachtaí arna mbunú ag an Aontas Eorpach agus a bhfuil feidhm ag an bPrótacal (Uimh. 7) ar phribhléidí agus díolúintí an Aontais Eorpaigh, atá i gceangal leis an gConradh ar an Aontas Eorpach agus leis an gConradh ar Fheidhmiú an Aontais Eorpaigh (“an Prótacal”), maidir leo, laistigh de theorainneacha an Phrótacail agus de réir choinníollacha an Phrótacail agus na gcomhaontuithe chun é a chur chun feidhme nó de réir na gcomhaontuithe ceanncheathrún, a mhéid nach dtiocfaidh saobhadh ar an iomaíocht mar gheall air, agus tá díolmhú ó cháin bhreisluacha le tabhairt ag na Ballstáit ar an soláthar earraí nó seirbhísí do na hinstitiúidí nó na comhlachtaí sin. Tá an díolúine sin teoranta go docht do cheannacháin arna ndéanamh lena n-úsáid oifigiúil, áfach, agus níl feidhm aici maidir le cásanna ina gceannaíonn comhlachtaí an Aontais earraí agus seirbhísí mar fhreagairt ar an éigeandáil dar siocair paindéim COVID-19, go háirithe i gcás ina bhfuil siad le cur ar fáil in aisce do na Ballstáit nó do thríú páirtithe amhail údaráis náisiúnta nó institiúidí náisiúnta.
(3)

Tá an eorna agus an chruithneacht féinphailnitheach ó dhúchas agus is i saothrú cumaisc a tháirgtear iad. Agus na cosúlachtaí teicniúla idir táirgeadh síolta hibridí eorna agus cruithneachta mar aon le riachtanais úsáideoirí síolta hibrideacha á gcur san áireamh, is iomchuí coinníollacha le haghaidh síolta cruithneachta hibridí atá comhchosúil leis na coinníollacha a bhaineann le síolta hibridí eorna a leagan amach. Maidir le córas táirgthe cumaisc sonrach na cruithneachta hibridí amhail Triticum aestivum fospeiceas aestivum, Triticum turgidum fospeiceas. durum, Triticum aestivum fospeiceas spelta, a úsáidtear ar an láthair, i gcomhar leis na rioscaí a bhaineann leis an aimsir le linn na tréimhse bláthaithe, is léir ón taithí a fuarthas go n-éilíonn an córas táirgthe sin laghdú ar an gcaighdeán íonachta cineáil go 85 %, i gcás ina gcuirtear CMS i bhfeidhm, rud a fhágann gur féidir síolta a tháirgeadh go cobhsaí faoi dhálaí aimsire neamhfhabhracha. Dá bhrí sin, is iomchuí leibhéal níos ísle íonachta cineáil a cheadú le haghaidh síolta cruithneachta hibridí a tháirgtear le CMS ná an leibhéal is gá le haghaidh hibridí de shíolta eile.
(6)

In Eanáir 2015 fuair an Coimisiún iarratas chun an díolúine a athnuachan le haghaidh feidhmeanna in iontrálacha 4(b)-I, 4(b)-II agus 4(b)-III (“an t-iarratas ar athnuachan”), atá laistigh den teorainn ama a leagtar amach in Airteagal 5(5) de Threoir 2011/65/AE. In Eanáir 2020 chuir an t-iarratasóir céanna iarratas nuashonraithe isteach nár bhain ach le hiontráil 4(b)-I. I gcomhréir le hAirteagal 5(5) de Threoir 2011/65/AE, beidh an díolúine bailí go dtí go mbeidh cinneadh glactha ar an iarratas ar athnuachan.
(6)

An 19 Nollaig 2014 agus an 15 Eanáir 2015, fuair an Coimisiún dhá iarratas ar athnuachan na díolúine (“na hiarratais ar athnuachan”), atá laistigh den teorainn ama a leagtar síos in Airteagal 5(5) de Threoir 2011/65/AE, ar iarratas ceann amháin acu a tugadh cothrom le dáta le hiarratas athnuaite an 20 Eanáir 2020. I gcomhréir le hAirteagal 5(5), an dara fomhír, de Threoir 2011/65/AE, beidh an díolúine bailí go dtí go ndéanfar cinneadh ar an iarratas ar athnuachan.
(4)

leasaítear Airteagal 48 mar a leanas: (a) cuirtear an méid seo a leanas in ionad mhír 1: “1. Ceanglóidh na Ballstáit ar mhargadh rialáilte a athléimneacht oibríochtúil a bhunú agus a choinneáil ar bun i gcomhréir leis na ceanglais a leagtar síos i gCaibidil II de Rialachán (AE) 2022/2554 chun a áirithiú go mbeidh a chórais trádála athléimneach, go mbeidh acmhainneacht leordhóthanach acu chun déileáil le buaicmhéideanna orduithe agus teachtaireachtaí, go mbeidh siad in ann trádáil ordúil a áirithiú faoi choinníollacha ina mbeidh dálaí diana anáis sa mhargadh, go mbeidh tástáil iomlán déanta orthu chun a áirithiú go gcomhlíonfar na coinníollacha sin agus go mbeidh siad faoi réir socruithe éifeachtacha leanúnachais gnó, lena n-áirítear beartas agus pleananna leanúnachais gnó TFC agus pleananna freagartha agus athshlánaithe TFC i gcomhréir le hAirteagal 11 de Rialachán (AE) 2022/2554, chun leanúnachas a sheirbhísí a áirithiú má tharlaíonn aon chliseadh ar a chórais trádála.”; (b) cuirtear an méid seo a leanas in ionad mhír 6: “6. Ceanglóidh na Ballstáit ar mhargadh rialáilte córais, nósanna imeachta agus socruithe éifeachtacha a bheith i bhfeidhm, agus áirítear leis sin go gceanglóidh siad ar chomhaltaí nó ar rannpháirtithe tástáil iomchuí ar algartaim a dhéanamh agus timpeallachtaí a sholáthar chun tástáil den sórt sin a éascú i gcomhréir leis na ceanglais a leagtar síos i gCaibidlí II agus IV de Rialachán (AE) 2022/2554, chun a áirithiú nach féidir le córais trádála algartamaí dálaí trádála mí-ordúla ar an margadh a chruthú nó cur leo agus le bainistiú a dhéanamh ar aon dálaí trádála mí-ordúla a eascraíonn as córais trádála algartamaí den sórt sin, lena n-áirítear córais chun an cóimheas maidir le horduithe gan forghníomhú go hidirbhearta a d’fhéadfadh comhalta nó rannpháirtí a chur isteach a theorannú, chun bheith in ann an sreabhadh orduithe a mhoilliú i gcás ina mbeidh riosca ann go sárófar acmhainneacht an chórais agus chun íosmhéid an tic a d’fhéadfaí a fhorghníomhú ar an margadh a theorannú agus a forfheidhmiú.”; (c) leasaítear mír 12 mar a leanas: (i) cuirtear an méid seo a leanas in ionad phointe (a) “(a) na ceanglais chun a áirithiú go mbeidh córais trádála margaí rialáilte athléimneach agus go mbeidh acmhainneacht leordhóthanach acu, seachas na ceanglais a bhaineann le hathléimneacht oibríochtúil dhigiteach;”; (ii) cuirtear an méid seo a leanas in ionad phointe (g): “(g) na ceanglais chun a áirithiú go ndéanfar tástáil iomchuí ar algartaim, seachas tástáil ar athléimneacht dhigiteach oibríochtúil, chun a áirithiú nach féidir le córais trádála algartamaí lena n-áirítear córais trádála algartamaí ardmhinicíochta, dálaí trádála mí-ordúla ar an margadh a chruthú nó cur leo.”.
(14)

Maidir le 3-MMC agus 3-CMC, ní substaintí iad atá liostaithe le rialú faoi Choinbhinsiún Aonair na Náisiún Aontaithe um Dhrugaí Támhshuanacha, 1961, arna leasú le Prótacal 1972, ná faoi Choinbhinsiún na Náisiún Aontaithe maidir le Substaintí Síceatrópacha, 1971. Níl measúnú déanta go fóill ar 3-CMC faoi chóras na Náisiún Aontaithe, agus rinne Coiste Saineolaithe EDS ar an Spleáchas ar Dhrugaí athbhreithniú criticiúil neamhchonclúideach ar 3-MMC i mí na Samhna 2016. Ní raibh an Coiste ar aon tuairim le chéile, agus dá réir sin cuireadh an tuairim ar athló, agus d’iarr sé ar an Rúnaíocht athbhreithniú criticiúil eile ar 3-MMC a shocrú ag cruinniú den Choiste Saineolaithe ina dhiaidh sin. Níl athbhreithniú eile ar 3-MMC déanta ag an gCoiste Saineolaithe ar an Spleáchas ar Dhrugaí go fóill. Ó rinneadh an t-athbhreithniú criticiúil sin in 2016, tá faisnéis nua shuntasach tuairiscithe ag na Ballstáit a thugann le fios go bhféadfadh bagairtí sláinte agus sóisialta ar leibhéal an Aontais a bheith ann de thoradh ar 3-MMC agus, dá bhrí sin, is gá í a chur leis an sainmhíniú ar “dhruga” i ndlí an Aontais.
CINNEADH Ó CHOMHAIRLE AN AONTAIS EORPAIGH  
an 5 Nollaig 2011  
maidir le Poblacht na Cróite a ligean isteach san Aontas Eorpach  
TÁ COMHAIRLE AN AONTAIS EORPAIGH,  
Ag féachaint don Chonradh ar an Aontas Eorpach, agus go háirithe Airteagal 49 de,  
Ag féachaint don tuairim ón gCoimisiún Eorpach (  1 ), 
Ag féachaint do thoiliú Pharlaimint na hEorpa (  2 ), 
De bhrí go bhfuil Poblacht na Cróite tar éis iarratas a dhéanamh chun bheith ina comhalta den Aontas 
Eorpach,  
TAR ÉIS AN CINNEADH SEO A GHLACADH:  
Airteagal aonair  
Glacann an Chomhairle leis an iarratas sin ar ligean isteach; beidh na coinníollacha ligin isteach agus na 
hoiriúnuithe ar an gConradh ar an Aontas Eorpach, ar an gConradh ar Fheidhmiú an Aontais Eorpaigh agus 
ar an gConradh ag bunú an Chomhphobail Eorpaigh do Fhuinneamh Adamhach is gá de thoradh an ligin 
isteach sin ina n-ábhar do chomhaontú idir na Ballstáit agus Poblacht na Cróite.  
Arna dhéanamh sa Bhruiséil an 5 Nollaig 2011.  
Thar ceann na Comhairle  
An tUachtarán  
M. DOWGIELEWICZGA 6 Iris Oifigiúil an Aontais Eorpaigh 24.4.2012  
( 1 ) Féach leathanach 3 den Iris Oifigiúil seo.  
( 2 ) Féach leathanach 5 den Iris Oifigiúil seo.
GA Iris Oifigiúil an Aontais Eorpaigh L NaN/63

CINNEADH ÓN gCOMHAIRLE EORPACH

an 22 Bealtaine 2013

maidir le líon chomhaltaí an Choimisiúin Eorpaigh

(2013/272/AE)

TÁ AN CHOMHAIRLE EORPACH,

Ag féachaint don Chonradh ar an Aontas Eorpach, agus go háirithe Airteagal 17(5) de,

De bharr an méid seo a leanas:

(1) Ag na cruinnithe a bhí aici an 11-12 Nollaig 2008 agus an 18-19 Meitheamh 2009, thug an Chomhairle Eorpach dá haire an imní a bhí ar mhuintir na hÉireann i dtaca le Conradh Liospóin agus dá bhrí sin tháinig sí ar chomhaontú, ar choinníoll go mbeadh Conradh Liospóin tagtha i bhfeidhm, go ndéanfaí cinneadh, i gcomhréir leis na nósanna imeachta dlíthiúla is gá, á rá go leanfadh náisiúnach amháin ó gach Ballstát de bheith ar an gCoimisiún.

(2) Ba cheart an cinneadh maidir le líon chomhaltaí an Choimisiúin a ghlacadh in am cuí sula gceapfar an Coimisiún a bheidh le dul i mbun dualgas an 1 Samhain 2014.

(3) Ba cheart go ndéanfaí na himpleachtaí a bheidh ag an gCinneadh seo a choimeád faoi athbhreithniú,

TAR ÉIS AN CINNEADH SEO A GHLACADH:

Airteagal 1

Beidh an Coimisiún comhdhéanta de líon comhaltaí, lena n-áirítear an tUachtarán agus Ardionadaí an Aontais do Ghnóthaí Eachtracha agus don Bheartas Slándála, ar líon é is ionann agus líon na mBallstát.

Airteagal 2

Déanfaidh an Chomhairle Eorpach an Cinneadh seo a athbhreithniú, i bhfianaise an éifeacht a bheidh aige ar fheidhmiú an Choimisiúin, in am trátha sula gceapfar an chéad Choimisiún tar éis dáta aontachais an tríochadú Ballstát nó sula gceapfar an Coimisiún a thiocfaidh i gcomharbas ar an gCoimisiún a bheidh le dul i mbun dualgas an 1 Samhain 2014, cibé acu is túisce.

Airteagal 3

Tiocfaidh an Cinneadh seo i bhfeidhm an lá tar éis lá a fhoilsithe in Iris Oifigiúil an Aontais Eorpaigh.

Beidh feidhm aige ón 1 Samhain 2014.
GA Iris Oifigiúil an Aontais Eorpaigh L 200/159

Ceartúchán ar Chinneadh (AE) 2015/1890 ón gComhairle an 20 Meitheamh 2014 maidir le síniú, thar ceann an Aontais Eorpaigh agus a chuid Ballstát, agus maidir le cur i bhfeidhm sealadach an Phrótacail a ghabhann leis an gComhaontú Cobhsaíochta agus Comhlachais idir na Comhphobail Eorpacha agus a mBallstáit, de pháirt amháin, agus Poblacht Iar-Iúgslavach na Macadóine, den pháirt eile, chun aontachas Phoblacht na Cróite leis an Aontas Eorpach a chur san áireamh

( Iris Oifigiúil an Aontais Eorpaigh L 279 Eagrán Speisialta Gaeilge an 23 Deireadh Fómhair 2015 )

Ar an leathanach clúdaigh agus ar leathanach 1:

in ionad:

“CINNEADH (AE) 2015/1890 ÓN gCOMHAIRLE an 20 Meitheamh 2014 maidir le síniú, thar ceann an Aontais Eorpaigh agus a chuid Ballstát, agus maidir le cur i bhfeidhm sealadach an Phrótacail a ghabhann leis an gComhaontú Cobhsaíochta agus Comhlachais idir na Comhphobail Eorpacha agus a mBallstáit, de pháirt amháin, agus Poblacht Iar-Iúgslavach na Macadóine, den pháirt eile, chun aontachas Phoblacht na Cróite leis an Aontas Eorpach a chur san áireamh”,

léitear:

“CINNEADH ÓN gCOMHAIRLE an 18 Feabhra 2014 maidir le síniú, thar ceann an Aontais Eorpaigh agus a chuid Ballstát, agus maidir le cur i bhfeidhm sealadach an Phrótacail a ghabhann leis an gComhaontú Cobhsaíochta agus Comhlachais idir na Comhphobail Eorpacha agus a mBallstáit, de pháirt amháin, agus Poblacht Iar-Iúgslavach na Macadóine, den pháirt eile, chun aontachas Phoblacht na Cróite leis an Aontas Eorpach a chur san áireamh”.

Ar leathanach 2, faoi bhun Airteagal 4:

in ionad:

“Arna dhéanamh sa Bhruiséil an 20 Meitheamh 2014.”,

léitear:
—

AG FÉACHAINT DO Rialachán (CEE, Euratom, CEGC) Uimh. 259/68 ón gComhairle (1) arna leasú, go háirithe, le Rialachán (CE, Euratom) Uimh. 1023/2013 ó Pharlaimint na hEorpa agus ón gComhairle an 22 Deireadh Fómhair 2013, lena leasaítear Rialacháin Foirne Oifigigh an Aontais Eorpaigh agus Coinníollacha Fostaíochta Sheirbhísigh eile an Aontais Eorpaigh (2), agus go háirithe Airteagal 30 de;